Aktiviste van #FeesMustFall oorhandig memorandum | Netwerk24
Aktiviste van #FeesMustFall oorhandig memorandum
Deur News24-Korrespondent 03 Januarie 2019 22:31
Foto ter illustrasie.Foto: Reuters
Die presidensie het Donderdag bevestig dat hy ’n memorandum van die #FeesMustFall-aktiviste – wat om amnestie vra vir mede-aktiviste wat aangekla is van misdaad by hul protesoptogte – ontvang het.
Cassius Lubisi, direkteur-generaal in die presidensie, het Woensdag die memorandum namens pres. Cyril Ramaphosa ontvang.
Die groep van 40 aktiviste het op 18 Desember vanaf Isandlwana in KwaZulu-Natal vertrek om die memorandum by die Uniegebou in Pretoria te oorhandig.
In die memorandum word Ramaphosa ook versoek om ander netelige kwessies soos werkloosheid in die land aan te pak.
Die aktiviste het ook in Augustus na die Uniegebou opgeruk oor soortgelyke kwessies.
Die presidensie het op daardie geleentheid gesê dat die aktiviste eerder hulle na die departement van justisie en korrektiewe dienste moet wend. By navraag het Khusela Diko, woordvoerder in die presidensie, gesê dat die president nie sommer by enige besluite van die nasionale vervolgingsgesag kan inmeng nie.
Ramaphosa kan ook nie ’n algemene amnestie vir die aktiviste, wat van strafregtelike oortredings aangekla word, afkondig nie.
Meer oor: Memorandum | Presidensie
Khoisan maak stem dik teen bendegeweld
Paralimpiese atleet Marieke Vervoort (40) kies genadedood